অ্যামবার হিল
অ্যামবার জো হিল (ইংরেজি: Amber Hill; জন্ম: ২১ আগস্ট, ১৯৯৭) বার্কশায়ারের উইন্ডসর এলাকায় জন্মগ্রহণকারী বিশিষ্ট ইংরেজ প্রমিলা ক্রীড়া শুটার। স্কিট বিভাগেই মূলতঃ তার দক্ষতা রয়েছে। প্রধান আন্তর্জাতিক প্রতিযোগিতায় সর্বমোট তিনটি স্বর্ণপদক পেয়েছেন অ্যামবার হিল। তন্মধ্যে ২০১৩ ও ২০১৫ সালের আইএসএসএফ বিশ্বকাপ সিরিজ এবং আজারবাইজানের বাকুতে অনুষ্ঠিত ইউরোপীয় গেমসের উদ্বোধনী আসরে এ সাফল্য পান। ব্রিটিশ জাতীয় দলের সদস্য অ্যামবার হিল ওয়াইকম্বের ইজে চার্চিল শুটিং গ্রাউন্ডে পেশাদার কোচ জো নেভিলের কাছ থেকে প্রশিক্ষণ নিচ্ছেন।